09/12/2015 | Administración LocalMunicipal
A Coruña
Área de Rexeneración Urbana e Dereito á Vivenda
Servizo de Vivenda e Rehabilitación
Anuncio de apertura do prazo de presentación de solicitudes de subvención para a rehabilitación de inmobles na área de rehabilitación e rexeneración urbana do grupo de vivendas Santa Cristina-Palavea

A Xunta de Goberno Local, en sesión celebrada o 4 de decembro de 2015, adoptou entre outros, o seguinte acordo: “Primeiro.- Abrir un prazo de presentación de solicitudes de axudas económicas para as obras de rehabilitación de edificios na Área de Rehabilitación Integral Grupo de Vivendas Santa Cristina-Palavea, ao amparo do establecido no Convenio de colaboración asinado polo Concello de A Coruña, a Consellería de Infraestructuras y Vivienda e o Ministerio de Fomento con data 27 de outubro de 2015. O Convenio prevé a cuarta e última fase de PALAVEA. As bases reguladoras do Programa de rexeneración e renovación urbanas do Plan estatal 2013-2016 están recollidas na Orde da Consellería do 9 de marzo de 2015 e publicadas no DOG de 17 de marzo de 2015, así como na Ordenanza de Conservación e Rehabilitación de Inmobles deste Concello de 28 de novembro de 2011. Segundo.– A concesión das axudas realizase en réxime de concorrencia competitiva. As solicitudes valorásense de acordo co establecido na Ordenanza de Conservación e Rehabilitación de Inmobles do Concello de A Coruña (BOP 28 de novembro de 2011), e deberán cumprir todos os requisitos establecidos na devandita Ordenanza, no Real Decreto 233/2013, de 5 de abril, (polo que se regula o Plan Estatal de fomento do aluguer de vivendas, a rehabilitación edificatoria e a rexeneración e renovación urbanas, 2013-2016 (BOE 10/04/2013) e na Orde da Consellería do 9 de marzo de 2015 pola que se establecen as bases reguladoras do Programa de rexeneración e renovación urbanas do Plan estatal 2013-2016 (DOG 17/03/2015), na Lei 38/2003 do 17 de Novembro Xeral de Subvencións e no Real Decreto 887/2006 polo que se aproba o Regulamento da devandita Lei e na Lei 9/2007, do 13 de xuño, de subvencións de Galicia. Terceiro.- Obxecto O obxeto desta convocatoria é a de conceder subvencións para a execución de obras de rehabilitación en edificios e vivendas. As actuacións subvencionables polo Programa de rexeneración e renovación urbanas son as de execución de obras ou traballos de mantemento e intervención en edificios e vivendas, instalacións fixas, equipamento propio e elementos comúns, a fin de adecualos á normativa vixente. Poderán incluir os honorarios dos profesionais, o custe de redacción de proxectos, informes técnicos e certificados necesarios. Non se inclúen os impostos, taxas nin tributos nin os honorarios técnicos da realización do informe de avaliación do edificio. As obras non poderán estar iniciadas a data da publicación desta convocatoria e non poderán comenzar ata que se efectúe a visita de inspección polos técnicos municipais. Os beneficiarios da subvención terán que xustificar documentalmente a execución da obra de rehabilitación antes do 31 de outubro de 2016. Cuarto.- Persoas beneficiarias - as comunidades de propietarios/as, as agrupacións de comunidades de propietarios/as e as persoas propietarias únicas de edificios de vivendas ou persoas físicas ou xurídicas que posúan un dereito real sobre o inmoble que lles permita acometer as actuacións de rehabilitación. Considerarase como persoa propietaria única do edificio a persoa física titular do pleno dominio do edificio. - Cando as persoas beneficiarias sexan persoas físicas, deberán posuír a nacionalidade española ou a dalgún dos Estados membros da Unión Europea, do Espazo Económico Europeo, de Suíza ou o parentesco determinado pola normativa que sexa de aplicación. As persoas estranxeiras non comunitarias deberán ter residencia legal en España. - Non poderán obter a condición de persoas beneficiarias aquelas que estean incursas nalgunha das causas previstas no artigo 13 da Lei 38/2003, do 17 de decembro, xeral de subvencións, no artigo 10 da Lei 9/2007, do 13 de xuño, ou a quen se lle revogase algunha das axudas contidas neste ou en anteriores plans de vivenda por causas imputables á persoa solicitante. - Para o caso de que a persoa solicitante sexa unha comunidade de propietarios/as ou agrupación de comunidades de propietarios/as, os requisitos sinalados nos puntos anteriores deberán ser cumpridos polos seus membros. - As persoas beneficiarias destinarán o importe íntegro da axuda, ao pagamento das correspondentes actuacións. Cando se trate de comunidades de propietarios e agrupacións de comunidades de propietarios, esta regla resultará igualmente de aplicación con independencia de que, tanto o importe da mesma, como o coste das obras, deba repercutirse nos propietarios de vivendas e locais, de conformidade coas regras previstas a lexislación de Propiedade Horizontal. Non obstante o anterior, cando algún dos membros da comunidade de propietarios ou da agrupación de comunidades de propietarios incorra nalgunha das prohibicións establecidas no artigo 13 LXS ou no artigo 10 da lei 9/2007, non se atribuirá a dito propietario a parte proporcional que lle correspondería da axuda recibida, que se prorrateará entre os restantes membros da comunidade ou agrupación. - Non poderán obter financiación os que fosen xa beneficiarios das axudas do programa de rehabilitación edificatoria. Quinto.- Destinaranse ao financiamento destas axudas 436.970,84 € con cargo á partida 30.1522.780.10 e código de proxecto 2015 3 30 2. (Esta cantidade correspóndese coa aportación prevista do Ministerio de Fomento para a ARI de Palavea, para o ano 2015). O Concello comprometeuse a efectuar aportacións na anualidade 2016 que terán que se recollidas no orzamento de 2016. Tamén está previsto incluir nos orzamentos de 2016 a aportación do Ministerio de Fomento de 455.529,16€ para a anualidade 2016. A subvención poderá alcanzar o 80% do presuposto protexido. O Ministerio aporta o 35% do coste subvencionable da actuación e segundo dispón o artigo 29.2 do RD 233/2013, a cuantía máxima das axudas será de ata 11.000 euros por cada vivienda obxeto de rehabilitación. O Concello da Coruña ten previsto aportar o 45% do coste subvencionable da actuación. A aportación municipal está condicionada a que se aprobe o orzamento municipal para o ano 2016 ou a que se efectúe a modificación orzamentaria oportuna que recolla a citada previsión para o ano 2016. Sexto.- O órgano competente para a instrucción e a resolución do procedemento é o Tenente de Alcalde responsable da Área de Rexeneración urbana e dereito á vivenda, por delegación da Alcaldía ou da Xunta de Goberno Local. Tendo en conta que se trata de subvencions en ARIS hai que ter en conta tamén os trámites de cualificación provisional e definitiva das actuacions recollidos no artigo 10 da Orde do 9 de marzo de 2015 (DOG 17/03/2015). Sétimo.- O prazo de presentación de solicitudes abrirase ao dia seguinte da publicación do presente acordo no Boletín Oficial da Provincia e concluirá o 14 de decembro de 2015, debendo presentarse unha solicitude no modelo disponible na Oficina Municipal de Rehabilitación ou na web municipal, acompañado da documentación sinalada no apartado octavo. Octavo.- Documentación que terán que presentar os solicitantes - DNI da persoa solicitante, DNI de cada un dos propietarios e CIF da comunidade - Documento acreditativo da representación coa que se actúa. - Acordo da comunidade de propietarios que autorice a execución das obras e a solicitude da subvención ou certificado da persoa titular da secretaría da comunidade referente aos ditos aspectos. - Xustificación da titularidade do edificio (notas simples rexistrais ou escritura de propiedade de cada unha das fincas que integran o inmoble, con expresión de metros cadrados útiles, cota de participación e distribución de gastos para os que se pide subvención, en caso de que sexa diferente) - Relación de persoas propietarias do edificio, identificando NIF de cada unha, referencia catastral de cada vivenda e local. - Certificacións de cada persoa propietaria de estar ao día coa Axencia Estatal de Administración Tributaria, a Tesouraría Xeral da Seguridade Social, a Consellería de Facenda da Xunta de Galicia, e a Tesouraría do Concello da Coruña (de inexistencia de débedas), ou permiso para dende a Oficina de Rehabilitación se poidan solicitar eses datos. - Declaración responsable de non estar incurso en ningunha das prohibicións para obter a condición de persoa beneficiaria da Lei 38/2003, do 17 de decembro, xeral de subvencións, e da Lei 9/2007, do 13 de xuño. - Declaración responsable sobre destino e ocupación do inmoble. - Informe de avaliación do edificio, nos termos establecidos por lei - Proxecto ou memoria técnica na cal expresen as obras que se van executar, a súa valoración, clasificándoas en capítulos segundo o disposto no artigo 26 do Real decreto 33/2013. O proxecto ou memoria técnica deberá conter os datos fundamentais do edificio: situación, número de vivendas e locais, superficie construída sobre rasante, superficie sobre rasante con uso residencial e unha reportaxe fotográfica das obras que se van realizar. - Orzamento desglosado por partidas, medicións e precios unitarios das obras para as que solicita subvención (para o caso de que o orzamento da obra supere a cantidade de 50.000€ terá que aportar tres orzamentos e, en caso de non optar pola oferta mais vantaxosa, deberá xustificar a elección nunha memoria xustificativa). - Licenzas e/ou autorizacións para a execución das obras ou solicitude de licenza ou autorización - Certificado bancario no que conste o número de conta co número de IBAN, a nome do beneficiario Noveno.- Os expedientes aprobados ordenaranse pola súa data de entrada no Rexistro Municipal coa documentación completa.” A Coruña, 4 de decembro de 2015 O Julie Margaret Arrinda Almandoz e Dereito á Vivenda, Fdo. Xiao Varela Gómez